stanford-oval/wikipedia huggingface dataset:
איאן אלינסון
חייו

אלינסון הצטרף למועדון קולצ'סטר יונייטד ב-1974, בעודו תלמיד בבית הספר. הוא שיחק שם במשך תשע שנים, בעיקר בעמדת החלוץ. אלינסון היה מלך השערים של המועדון במשך שתי עונות שבמהלכן הוא ירד לליגה הרביעית ב-1976 וחזר לליגה השלישית שנה אחת לאחר מכן, ושוב ירד ליגה ב-1981.
חוזהו של אלינסון עם קולצ'סטר פקע ב-1983 כתוצאה מטעות בירוקרטית, והוא עבר לארסנל בקיץ 1983 בהעברה חופשית. אלינסון ערך את הופעת הבכורה שלו במשחק הבית בגביע הליגה נגד וולסול ב-29 בנובמבר 1983, שהסתיים באופן מפתיע בהפסד של ארסנל: תוצאה זו הייתה אחת מהסיבות לפיטוריו של המאמן טרי ניל מספר שבועות לאחר מכן. למרות הפתיחה הרעה אלינסון שיחק מספר פעמים עבור ארסנל, ובעונת 1984/1985 הפך לבסוף לשחקן הרכב קבוע; אלינסון, בריאן טלבוט וטוני וודקוק היו מלכי השערים של ארסנל באותה עונה עם עשרה שערים כל אחד.
בתקופה זו אלינסון שיחק יותר באמצע מערך המשחק מאשר בחזיתו; הוא התאפיין בשלוות משחק וביכולת מסירה טובה. ב-1986 עזב את ארסנל דון האו, מחליפו של טרי ניל, ואלינסון מצא את עצמו משחק בעיקר כמחליף בעונת 1986/1987 שבה 13 מתוך 21 הופעותיו היו כמחליף. נקודת האור בעונה זו הייתה שער השוויון שהובקע בדרבי של צפון לונדון מול טוטנהאם הוטספר במסגרת המשחק החוזר של חצי גמר גביע הליגה (דייוויד רוקאסל הבקיע את שער הניצחון).
אלינסון לא השתתף בגמר מול ליברפול (ניצחון 2 - 1 לטובת ארסנל), ולמרות תרומתו החשובה להישג נראה היה כי הוא לא מתאים יותר לדרישות בהייבורי. בקיץ 1987 הוא שוחרר מארסנל בהעברה חופשית. בסך הכל הוא השתתף ב-105 משחקים שבהם הבקיע 23 שערים. לאחר מכן הוא הצטרף לסטוק סיטי, אך היה שם זמן קצר מאוד ובאוקטובר של אותה שנה הוא חתם בלוטון טאון תמורת 10,000 לירות שטרלינג. לאחר שנה ו-32 משחקי ליגה בלוטון הוא חזר לקולצ'סטר יונייטד (עדיין בליגה הרביעית) בדצמבר 1988; עונתו האחרונה בקולצ'סטר הסתיימה בירידה לנשיונל ליג.
אלינסון עסק באימון לאחר פרישתו, ועבד מספר פעמים עם מועדונים מליגות החובבנים האנגליות, כולל תקופה מוצלחת בהארלו טאון, לפני שהצטרף לבורהאם ווד בינואר 2004. הוא עזב את בורהאם לאחר שנה, אך השתכנע לחזור למועדון כמנהל הכדורגל בקיץ 2005. בקיץ 2006 הוא החל לעבוד כמאמן במועדון הכדורגל סטוטפולד.
אבון הגדול

רַבִּי אַבּוּן הַגָּדוֹל (בכתב לטיני: Abun; נפטר סביב שנת ד'תש"ל 970 היה רב, מגדולי יהדות צרפת במאה ה-10. פעל במקביל לרב שרירא גאון מגאוני בבל.
התפרסם כגדול בתורה וכעשיר מופלג, צאצא של רבי יוסף הזקן בן רבי שמעון מלה מאן, שמיוחסות לו בטעות אזהרות "אתה הנחלת".
משפחתו

רבי אבון הגדול היה אבי משפחת אבון, מהמשפחות החשובות בראשית ימי הראשונים באשכנז. היו בעלי תפקיד מפתח ביצירת חסידות אשכנז ורבים מהם כונו "חסידים":
בניו היו רבי יצחק חסיד ורבי יהושע חסיד.
בנו של רבי יצחק הוא רבי שמעון בן יצחק המכונה "רבי שמעון הגדול" ממגנצא.
בנו של רבי יהושע כונה גם הוא רבי יצחק חסיד.
בנו של רבי יצחק (בן ר' יהושע) היה רבי אליעזר הגדול בן יצחק, שנכדו הוא רבי קלונימוס הזקן, אביו של רבי שמואל החסיד, אביהם של רבי אברהם ראש ישיבת שפייר ורבי יהודה החסיד.
הערות שוליים

↑  אברהם גרוסמן, חכמי אשכנז הראשונים (ירושלים: הוצאת מאגנס, תשמ"א), עמ' 88.
↑  ולא מאנש. ראו: זאב יעבץ, תולדות ישראל, י, תל אביב: אחיעבר, תרצ"ב. עמ' 128 הערה 13.
↑  ראה ערך אתה הנחלת.
אוסטנדה

אוֹסְטֶנְדֶה (בהולנדית: Oostende, בצרפתית: Ostende, נהגה "אוסטָאנד") היא רשות מקומית ועיר על חוף הים הצפוני בבלגיה, במחוז פלנדריה המערבית. אוסטנדה, שהתפרסמה כעיר קיט, היא העיר הגדולה ביותר על חוף הים הקצר של בלגיה.
היסטוריה

אוסטנדה מוזכרת לראשונה בכתובים בימי הביניים, כשהייתה לא יותר מכפר קטן בקצה המזרחי (בהולנדית: oost-einde) של אי קטן וקרוב מאוד לחוף. למרות קוטנו זכה הכפר במעמד של עיר בסביבות שנת 1265, כשהתושבים קיבלו את הזכות לקיים שוק ולבנות לו מבנה קבע. מקור ההכנסה העיקרי היה דיג. חוף הים הצפוני היה מאז ומעולם לא יציב, ובשנת 1395 החליטו התושבים לבנות את הכפר מחדש במרחק מה מהים, ולהגן עליו מהצפות באמצעות סכרים גדולים.
למיקומה האסטרטגי של העיירה לחוף הים היו יתרונות מסחריים, והיא שימשה כנמל, אבל מאותה סיבה היא גם שימשה יעד מבוקש לצבאות זרים שפלשו לאזור. פעם אחר פעם העיר נכבשה, נהרסה ונבזזה. במהלך מלחמת שמונים השנה הייתה העיר נתונה במצור במשך שלוש שנים (מיוני 1601 עד ספטמבר 1604), כשהצבא הספרדי ניסה לכבוש אותה מידי כוחות הרפובליקה ההולנדית. יותר מ-80,000 פצועים והרוגים נמנו במשך אותו מצור. בסופו של דבר נותרה העיר - שנחרבה כליל - בשליטת ארצות השפלה הדרומיות.
לאחר מכן הפכה אוסטנדה לנמל בעל חשיבות מסוימת, כיוון שהחל ב-1722 סגרו ההולנדים את הכניסה לנמל אנטוורפן (שנמצאת בשטח הולנד). כיוון שכך, גדלה חשיבותה של אוסטנדה כמוצא אלטרנטיבי לים. כשעברו ארצות השפלה הדרומיות לשליטת האימפריה האוסטרית, הקים הקיסר קרל השישי את "חברת הסחר של אוסטנדה" (Oostendse Compagnie), שהיה לה מונופול על הסחר של האימפריה עם אפריקה והמזרח הרחוק. אך כבר ב-1727 נאלצה חברת אוסטנדה להפסיק לפעול, בגלל לחץ מצד הולנד ואנגליה, שלא רצו תחרות על קווי הסחר הבינלאומיים.
נמל אוסטנדה המשיך והתרחב בהדרגה, בין השאר בזכות שיפור קשרי התחבורה עם פנים הארץ. ב-1838 נבנתה מסילת רכבת לבריסל, אחת הראשונות באירופה היבשתית. ב-1846 הפליגה המעבורת הראשונה לדובר, והעיר הפכה תחנה חשובה בקשרי התחבורה עם אנגליה (מעמד זה אבד לה כיום - רוב קשרי התחבורה של אנגליה עם היבשת עוברים דרך קאלה שבצרפת, וכן זבריחה, נמלה של ברוז'). מלכי בלגיה ליאופולד הראשון וליאופולד השני, שאהבו לנפוש בחוף ימה של העיר, דאגו לפתח אותה, והקימו בה מונומנטים רבים, ביניהם כנסיית פטרוס ופאולוס הקדושים. בעקבות ביקוריהם של בני משפחת המלוכה, הפכה העיר לאתר נופש אופנתי, הוקמו בה בתי-מלון וקזינו, והיא משכה אליה תיירים מכל אירופה. כיום הידלדלה תנועת התיירים בעיר, כיוון שרוב התיירים מצפון אירופה מעדיפים לנפוש בחופי הים התיכון, שהם חוליים יותר ומזג האוויר בהם חם יותר. אבל חופי העיר עדיין מהווים מוקד משיכה לתיירות פנים בלגית.
אולפנת בני עקיבא אמנה

| --- | --- |

 אולפנה
 השתייכות:  מרכז ישיבות ואולפנות בני עקיבא
 תקופת הפעילות:  אלול תשכ"ד – הווה
 מייסדים:  אברהם ברקאי
 שכבות לימוד:  כיתות ז' עד י"ב
 בעלי תפקידים
 ראש האולפנה:  הרב יוסי כהנא
 תלמידים
 :  460
 מיקום
 מיקום:  כפר סבא
 מדינה:  ישראל ישראל
 קואורדינטות:  32°10′12″N 34°54′52″E﻿ / ﻿32.169944444444°N 34.914444444444°E﻿ / 32.169944444444; 34.914444444444
 אתר אולפנת בני עקיבא אמנה
  מפת מיקום  מפה דינמית   (למפת נתניה מוגדלת) אולפנת בני עקיבא אמנה(למפת נתניה רגילה) אולפנת בני עקיבא אמנה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אולפנת בני עקיבא אמנה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אולפנת בני עקיבא אמנה  he אולפנת בני עקיבא אמנהhe אולפנת בני עקיבא אמנהמפת  __ כפר סבא (in English: Kfar Saba) [‌גוש דן וסביבותיו‌]מצפון, ממזרח ומדרום: __ מועצה אזורית דרום השרון (in English: Drom HaSharon Regional Council) ממזרח: קלקיליה (in English: Qalqilya) מדרום: __ הוד השרון (in English: Hod HaSharon) ממערב: __ רעננה (in English: Ra'anana) tabBackground:;tabBorder:#aaa;defaultTab:0;
 
אולפנת בני עקיבא אמנה היא אולפנה בכפר סבא, מהראשונות באולפנות, שהוקמה ב-1964 ולומדות בה כ-460 תלמידות.
הקמה

האולפנה הוקמה על ידי מרכז ישיבות ואולפנות בני עקיבא באלול תשכ"ד. המחזור הראשון כלל 18 תלמידות. המנהל הראשון, אברהם ברקאי, הקים את האולפנה כאחות צעירה לאולפנת בני עקיבא כפר פינס. בניין אחד שימש את הפנימייה, חדר האוכל וכיתת הלימוד. מבנה ששימש במקורו לגידול אפרוחים, שימש כמשרד וחדר מורים.
בהמשך נשכרו דירות בעיר. לאחר מכן רכש מרכז ישיבות ואולפנות בני עקיבא שטח של 20 דונם שעליו הוקם מבנה טרומי ששימש כחדר אוכל ומטבח וככיתות לימוד. הרב יהודה רוזנברג נקרא על ידי הרב משה צבי נריה לעמוד בראש האולפנה כשהיה בן 25 בלבד. בשנת תשכ"ח, ערב סיומו של המחזור הראשון, נחנכה הפנימייה הראשונה.
מאפיינים

באולפנה לומדות כ-460 בנות. ראש האולפנה היום הוא הרב יוסי כהנא, שבעבר שימש מנהל חטיבת הביניים ויוזם בית הספר הניסויי באולפנה. שמעון ארבל (אחיו של משה ארבל) הוא מנכ"ל האולפנה.
האולפנה לקחה חלק בתוכנית פסגה של משרד המדע לחינוך ולהכשרה למצוינות במדעים ובסייבר. במסגרת התוכנית התלמידות מוכשרות לשירות לאומי במסגרת מערכת הביטחון הישראלית בתחומי הסייבר.
בשנת 2010 זכתה אור אשואל, אז תלמידת כיתה י"א בחידון התנ"ך העולמי לנוער יהודי.
בשנת 2011 זכתה תלמידת האולפנה נעם חדד במקום השני בחידון התנ"ך העולמי לנוער יהודי
לקריאה נוספת

צבי שינובר, האור הגדול, מרכז ישיבות ואולפנות בני עקיבא, תש"ע 2010
הערות שוליים

↑  אולפנת "אמנה" בכ"ס חונכת בנין פנימיה מפואר, הצופה, 17 במאי 1968
↑  שמעון כהן, בנות שירות לאומי למאבק הסייבר של ישראל, באתר ערוץ 7, ‏10 בנובמבר 2014
↑  ידידה בן אור, "עולם הסייבר מקבל משמעות חדשה", באתר ערוץ 7, ‏19 ביולי, 2015
| --- | --- |
בקרת זהויות :  NLI: 987007257655305171
אוזניות מבטלות רעש

דוגמה לאוזניות מבטלות רעש
אוזניות מבטלות רעש הן אוזניות שמפחיתות קולות לא רצויים מהסביבה באמצעות ביטול רעשים אקטיבי. שיטה זו שונה מאוזניות פסיביות, שהדגש בהן הוא על צמצום הרעש הסביבתי, ושמשתמשות בטכניקות כמו בידוד רעשים.
ביטול רעשים מאפשר להאזין לתוכן מבלי להגביר את עוצמת הווליום. הן גם יכולות לסייע לאנשים המעוניינים בשקט כמו נוסע שרוצה לישון במטוס. בתעופה, אזניות מסוג זה מגבירות את יחס תוכן השמע לרעש באופן משמעותי ביחס לאזניות מצמצמות רעשים או ללא אזניות כלל, מה שמקל על שמיעת מידע חשוב כמו הוראות בטיחות. אוזניות מבטלות רעשים יכולות לשפר את איכות ההאזנה עד כדי ביטול מוחלט של הסחת דעת סביבתית.
תאוריה

כדי לבטל את הרעש בתדרים נמוכים, משתמשות אוזניות מבטלות רעשים בבקרת רעשים פעילה. הן כוללות מיקרופון המודד את צלילי הסביבה, שיוצרים צורה גלית, ומשלבות אותם בכל תוכן אודיו שהמשתמש מעוניין לשמוע.
מרבית האוזניות מבטלות הרעשים בשוק יוצרות את צורת הגל מבטלת הרעשים בזמן אמת עם טכנולוגיה אנלוגית. במקביל, במוצרי בקרת רעש ורטט פעילים אחרים משתמשים בעיבוד דיגיטלי.
כדי למנוע מרעש בתדרים גבוהים להגיע לאוזן, תלויות רוב האזניות בבידוד רעשים. לסאונד בתדר גבוה יותר יש אורך גל קצר יותר, וביטול צליל זה דורש איתור מכשירים לגילוי קרוב יותר לעור התוף של המשתמש, דבר שהוא יותר מסובך מהטכנולוגיה של ימינו, ויסבך את האלקטרוניקה של האוזניות.
אוזניות מבטלות רעשים מפרטות את כמות הרעש שהן מסוגלות לבטל לפי דציבלים. מספר זה עשוי לשמש להשוואה בין אוזניות, אבל לא מייצג או מציין את הפחתת הרעש בתדרים שונים.
בתעופה

בשנות ה-50, ד"ר לורנס ג'יי. פוגל (אנ') בנה מערכות והגיש פטנטים על ביטול רעשים אקטיבי עבור תחום התעופה. מערכות אלו נועדו להפחית את הרעש עבור טייסים באזור תא הטייס במטרה לסייע לתקשורת עמם ולהגן על השמיעה שלהם. פוגל נחשב לממציא ביטול הרעשים האקטיבי והוא תכנן את אחת ממערכות האוזניות מבטלות הרעש הראשונות. בהמשך, תכנן וילארד מייקר דגם פעיל לבקרת רעשים אשר יועד לאוזניים להגנה מתקדמת על השמיעה. אוזניות לביטול רעשים זמינות כיום לרוב.
מספר חברות תעופה מספקות אוזניות לביטול רעשים לנוסעים במחלקת העסקים והמחלקה הראשונה שלהן. ביטול רעשים יעיל במיוחד עבור נטרול רעשי המנוע. במקרים אלה האוזניות זהות בגודלן לאוזניות רגילות.
ככלי לשינה

בשנים האחרונות עלה השימוש באוזניות מבטלות רעשים כאמצעי לשיפור השינה. אוזניות מבודדות או מבטלות רעשים מסייעות להשיג בידוד טוב יותר של צלילי הסביבה, דבר שמסייע במיוחד לאנשים שסובלים מהפרעות שינה ובהן נדודי שינה.
חסרונות

אוזניות מבטלות רעשים כוללות בתוכן את חסרונות מסוימים, ובהם:
הן יקרות יותר בהשוואה לאוזניות רגילות.
ביטול רעשים פעיל דורש חיבור לחשמל, המסופק לרוב ביציאת USB או סוללה שיש להחליף או לטעון. ללא חשמל, חלק מהדגמים לא מתפקדים גם כאוזניות רגילות.
ביטול רעשים עשוי להוריד את איכות השמע ולהוסיף רעש בתדר גבוה, בהשוואה להפחתת רעשים שעשויה להביא לאיכות שמע גבוהה יותר.
ראו גם

בקרת רעשים פעילה
הערות שוליים

↑  The use of noise cancelling headphones to improve concurrent task performance in a noisy environment, ScienceDirect
↑  AUDITORY AND ACOUSTIC RESEARCH & DEVELOPMENT AT AIR FORCE RESEARCH LABORATORY (AFRL), ריצ'רד ל. מקינלי
↑  Will a Gadget Help You Sleep?, WebMD, ויני יו
↑  The Limits of Noise Cancelling Headphones for Professional Use, The Broadcast Audio Bridge
דוגמה לבידוד רעשים פסיבי: אוזניות מעוגלות אוטמות לחלוטין את אוזנו של הלובש אותן.
אגף הפיקוח על היצוא הביטחוני

אגף הפיקוח על היצוא הביטחוני, בראשי תיבות אפּ"י, ובאנגלית DECA (ראשי תיבות של Defense Export Controls Agency) הוא אגף במשרד הביטחון שהוקם ב-2 ביולי 2006. אפ"י מהווה את הרשות המוסמכת במדינת ישראל ליישום חוק הפיקוח על יצוא ביטחוני, התשס"ז-2007.
המטרות המוצהרות של האגף הן:
"מימוש המדיניות והאינטרסים של מדינת ישראל למניעת זליגה של טכנולוגיות, מידע וציוד ביטחוני"
"לפעול לשיפור וייעול השירות הניתן ליצואנים בתחומי הרישוי, ההדרכה והגברת האכיפה"
במסגרת האחריות של האגף, הוא מופקד על: ניהול מרשם היצואנים, מתן רישיונות, הדרכת יצואנים, אכיפת החוק, רישוי העיסוק באמצעי הצפנה, שיתופי פעולה עם גורמים בינלאומיים. האגף מחויב להתחשב בפעולתו במגוון גורמי סביבה ואילוצים על ייצוא ביטחוני, כולל: ביטחון לאומי, מדיניות חוץ, זכויות אדם, התחייבויות בינלאומיות, היבטי חשיפה טכנולוגית, משטרי פיקוח בינלאומיים.
ראשת האגף, מדצמבר 2016, היא רחלי חן (אישה ראשונה בתפקיד זה).
בשנת 2021 הוגשו לאגף בשנת 2021 כ-18,000 בקשות לרישיונות שיווק לכ-190 מדינות וכ-5,300 בקשות לרישיונות יצוא לכ-130 מדינות. כ-1,700 יצואנים היו רשומים במרשם הייצוא הביטחוני והם ייצאו כ-11 אלף מוצרים. האגף ביטל או התלה למעלה מ-3,600 רישיונות שיווק ויצוא בעקבות שינויים שחלו במדינות היעד, בהיבטים של זכויות אדם ויציבות פוליטית.
הערות שוליים

↑  מטרות אפ"י, באתר אפ"י
↑  ראשת אפ"י חדשה במשרד הביטחון, בדף פייסבוק של משרד הביטחון, 1 סדצמבר 2016
↑  בגלל הפרת זכויות אדם: כ-3,600 רישיונות ייצוא ביטחוני בוטלו, באתר News1 מחלקה ראשונה, 31 בינואר 2022
אוניברסיטת מונטריאול

| --- | --- |


 university in Quebec
 מוטו:  Fide splendet et scientia (בלטינית: "הזוהר שוכן באמונה וידע")
 תקופת הפעילות:  1878 כ-Université Laval à Montréal; כיום ידועה כ-Université de Montréal – הווה
 קמפוס:  עירוני, פארק, 0.6 קמ"ר (150 אקרים)
 בעלי תפקידים
 רקטור:  דניאל ג'וטרס
 סגל:  4,900 (נכון ל־Unbekannter Wert) 
 סטודנטים
 כלל הסטודנטים:  66,972 (נכון ל־2023) 
 סטודנטים לתואר ראשון:  41,055
 סטודנטים לתארים מתקדמים:  14,485
 שונות
 הון עצמי:  89.5 מיליון דולר קנדי
 מיקום
 מיקום:  מונטריאול, קוויבק, קנדה
 מדינה:  קנדה קנדה
 קואורדינטות:  45°30′15″N 73°36′52″W﻿ / ﻿45.50414°N 73.61433°W﻿ / 45.50414; -73.61433
 http://www.umontreal.ca
  (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי אוניברסיטת מונטריאול(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי אוניברסיטת מונטריאול(למפת קוויבק רגילה) קוויבק סיטי מונטריאול סאגנה ואל-ד'ור גאספה אונטריו ארה"ב נ.ס. אד. בר. ניופאונדלנד ולברדור  ים לברדור נונאווט מפרץ סנט לורנס  מפרץ הדסון אוניברסיטת מונטריאול(למפת קוויבק מוגדלת) קוויבק סיטי מונטריאול סאגנה ואל-ד'ור גאספה אונטריו ארה"ב נ.ס. אד. בר. ניופאונדלנד ולברדור  ים לברדור נונאווט מפרץ סנט לורנס  מפרץ הדסון אוניברסיטת מונטריאול
 
בניין רוז'ה-גודרי
אוניברסיטת מונטריאול (בצרפתית: Université de Montréal, או בקיצור: UdeM) היא אוניברסיטה ציבורית במונטריאול, קוויבק שבקנדה, אשר לשון ההוראה בה היא צרפתית.
פעילות

האוניברסיטה מונה 13 פקולטות ולמעלה משישים מחלקות, ואליה מסופחים שני בתי ספר: 'אקול פוליטכניק' (בית הספר להנדסה) ו-'HEC מונטריאול' (בית הספר למנהל עסקים). היא מציעה למעלה מ-650 תוכניות לתואר ראשון ולתארים מתקדמים, בכללן 71 תוכניות דוקטורט.
האוניברסיטה היא מוסד המחקר הגדול ביותר בקנדה; היא מקצה קרוב ל-447 מיליון דולר קנדי למחקרים הנערכים בלמעלה מ-150 מרכזי מחקר. האוניברסיטה חברה בקבוצת אוניברסיטאות המחקר הקנדי U15. למעלה מ-66,000 סטודנטים רשומים בה לתוכניות לתארים ראשונים ומתקדמים, והיא האוניברסיטה השנייה בגודלה בקנדה במונחים של מספר הסטודנטים הלומדים בה.
דירוגים > דירוג בין-לאומי

דירוג שאנגחאי: מקום 151–200 (2023)
Times Higher Education: מקום 111 (2024)
דירוג QS לאוניברסיטאות: מקום 141 (2024)
דירוגים > דירוג אזורי - קנדה

דירוג שאנגחאי: מקום 6–7 (2023)
Times Higher Education: מקום 6 (2024)
דירוג QS לאוניברסיטאות: מקום 7 (2024)
הערות שוליים

↑  University of Western Ontario: Annual Report to the Board of Governors (pg.49) [Accessed 19th May 2006]
↑  http://www.researchinfosource.com/media/2007Top50List.pdf
↑  Research Infosource Inc. (2004) "Canada's University Innovation leaders"
| קבוצת אוניברסיטאות המחקר הקנדי U15 |
| --- | --- | --- |
|  | אוטווה • אלברטה • דלהוסי • ווטרלו • טורונטו • לאוואל • מונטריאול • מניטובה • מערב אונטריו • מקגיל • מקמסטר • ססקצ'ואן • קווין • קולומביה הבריטית • קלגרי |  |
| --- | --- |
בקרת זהויות :  NLI: 987007297456805171  PLWABN: 9811342700005606  BIBSYS: 90162751  BnF: cb118680167 (data)  CiNii: DA0085137X  GND: 41768-3  ISNI: 0000 0001 2104 2136  LCCN: n79107746  MusicBrainz: 90bbe270-136f-493c-ac66-2f1dc771ee64  NKC: xx0060918  NLA: 35572384  RERO: 02-A000191346  SNAC: w6096tzp  SUDOC: 026431467  Trove: 1000235  ULAN: 500303137  VcBA: 494/33885  VIAF: 121893957   WorldCat (עם VIAF): 121893957
אוסטרלוהאינה

| אוסטרלוהאינה> תקופה |
| --- | --- |
סוף אוליגוקן 25 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: ספרסודונטה
משפחה:: בוריהאיניים
סוג:: אוסטרלוהאינה
מין:: Australohyaena antiqua
שם מדעי
 Australohyaena antiqua ‏אמחינו, 1894

אוסטרלוהאינה (שם מדעי: Australohyaena; מילולית: "צבוע דרומי") הוא סוג נכחד של יונק קדום ממשפחת הבוריהאיניים שמסדרת הספרסודונטה, אשר התקיים במש סוף האוליגוקן שלפני 25 מיליון שנה. סוג זה תואר ב-2015 ונכלל בו מין יחיד - Australohyaena antiqua, שפירושו: "עתיק".
המאובנים שלו התגלו בארגנטינה בין המחזוות צ'ובוט וסנטה קרוז ב-1894 בידי החוקר פלורנטינו אמחינו (אנ'), ואלה כללו רק שרידי מספר שיניים, אך הוא נחשב לבן סוג קרוב - Pharsophorus. רק ב-2014 נמצאה גולגולת שלמה שלו והוא הוגדר כסוג עצמאי ממשפחת הבוריהאיניים הטורפים.
טורף זה היה דומה לבוריהאינה אך היה נוקשה וגדול יותר והגיע עד למשקל 70 ק"ג. הוא היה בעל חוטם קצר, לסתות חזקות כשהלסת העליונה הייתה משופעת מעט מטה והיו לו ניבים גדולות וטוחנות רחבות אך קטנות יחסית שהתאימו לשבירת עצמות, בדומה לצבוע מודרני. כמו כן היה לו שיפוע גולגולתי שעזר לעוצמת נשיכה חזקה מאוד. מבנה השיניים גם מרמז שהיה היפרקרניבור מובהק.
הערות שוליים

↑  A. M. Forasiepi, M. Judith Babot, and N. Zimicz. 2014. Australohyaena antiqua (Mammalia, Metatheria, Sparassodonta), a large predator from the Late Oligocene of Patagonia. Journal of Systematic Palaeontology 13(6):503-525 DOI: 10.1080/14772019.2014.926403
אוסטין 7 HP

| --- | --- |

 מאפיינים כלליים
 יצרן:  Austin Motor Company (אנ') (תכנון ועיצוב)  Swift Motor Company (אנ') (ייצור)
 שנות ייצור:  1909–1911
 יחידות שיוצרו:  1,030
 הרכבה:  בריטניה בריטניה
 מודל אחריו:  Austin 7 (אנ')
 סיווג:  Torpedo (car) (אנ')
 אורך:  2,679.7 מ"מ
 רוחב:  1,397 מ"מ
 משקל:  381 ק"ג
 בסיס גלגלים:  1,828.8 מ"מ
 מפרט טכני
 מנוע:  1 צילינדרים, 1,099 סמ"ק המפיק 9 כ"ס ב-1,300 סל"ד
 הילוכים:  תמסורת ידנית
 
אוסטין 7 HP (באנגלית: Austin 7 hp) היא מכונית פתוחה בסגנון מכונית עידן פליז בתצורה "Runabout" (אנ') שתוכננה ועוצבה על ידי יצרנית הרכב הבריטית Austin Motor Company (אנ') (שם רשמי: The Austin Motor Company Limited) ויוצרה על ידי Swift Motor Company (אנ') בין השנים 1909 – 1911 בבריטניה.
"אוסטין 7 HP"

יוצרו 1,030 יחידות, מתוכם 162 יחידות בשם "אוסטין 7 HP", ו-868 יחידות בשם "Swift Motor Company" (כל כלי הרכב היו זהים לחלוטין).
מפעל היצרן מוקם בעיר קובנטרי במערב בריטניה.
דגם "אוסטין 7 HP" הוצג לראשונה בנובמבר 1909 בתערוכת המנועים במרכז כנסים ב-"Olympia, London" (אנ') באזור "West Kensington" (אנ') בלונדון.
מכונית פתוחה.
מנוע קדמי (נלקח 1 צילינדרים מתוך 4 צילינדרים ממנוע דגם "Austin 18/24" (אנ'), תחילת ייצור בשנת 1907).
מנוע בנזין.
4 גלגלים סימטריים.
מערכת היגוי - מימין.
מחיר היחידה עמד על 150 שטרלינג (שנת 1909, בבריטניה).
תמונות

"אוסטין 7 HP"
אוסטין 7 HP
ראו גם

אוסטין 12
הערות שוליים

↑  ראו: אוסטין 7 HP לקוח מקטלוג המכוניות הבריטיות שיוצרו בין השנים 1895–1975: The Complete Catalog of British Cars 1895-1975
↑  "אוסטין 7 HP" web.archive.org/web/20120504004318
↑  "אוסטין 7 hp" gracesguide.co.uk/Austin:_7_h.p
אוסטין A40 ספורט

| --- | --- |

Austin A40 Sports, שנת 1951
 מאפיינים כלליים
 יצרן:  Austin Motor Company (אנ')
 שנות ייצור:  1950 – 1953
 הרכבה:  בריטניה בריטניה
 חברת אם:  British Motor Corporation (אנ') (משנת 1952)
 סיווג:  מכונית ספורט קבריולה
 אורך:  4,039 מ"מ
 רוחב:  1,549 מ"מ
 גובה:  1,460 מ"מ
 משקל:  965.2 ק"ג (ריק)
 בסיס גלגלים:  2,337 מ"מ
 מפרט טכני
 מנוע:  4 צילינדרים בטור, 2 שסתומים לצילינדר, 1,200 סמ"ק המפיק 51 כ"ס ב-4,800 סל"ד, יחס דחיסה 7.2:1
 הילוכים:  תמסורת ידנית - 4 מהירויות
 מהירות מרבית:  125.2 קמ"ש
 צריכת דלק:  9.1 ליטר ל-100 ק"מ
 מעצב:  Eric Neale (אנ')
אוסטין A40 ספורט (באנגלית: Austin A40 Sports) היא מכונית ספורט קבריולה מתוצרת יצרנית הרכב הבריטית Austin Motor Company (אנ') אשר יוצרה בין השנים 1950–1953 בבריטניה.
משנת 1952 Austin Motor Company הייתה בבעלות British Motor Corporation (אנ').
"אוסטין A40 ספורט"

דגם "אוסטין A40 ספורט" הוצג לראשונה בתערוכת המכוניות הבינלאומית בלונדון (אנ') בשנת 1949.
ייצור דגם "אוסטין A40 ספורט" החל בנובמבר 1950 כמודל 1951.
יוצרו 4,011 יחידות.
4 נוסעים (2+2).
מנוע קדמי 1.2 ליטר.
מנוע בנזין.
מבנה גוף הרכב מאלומיניום.
תאוצה בין 0–97 קמ"ש היא 25.6 שניות.
מחיר היחידה בבריטניה עמד על 818 לירה שטרלינג (שנת 1950).
מחיר היחידה בארצות הברית עמד על 2,200 דולר (שנת 1950).
תמונות

"אוסטין A40 ספורט"
"אוסטין A40 ספורט", שנת 1952
"אוסטין A40 ספורט", שנת 1952
"אוסטין A40 ספורט", שנת 1951
"אוסטין A40 ספורט", שנת 1952
"אוסטין A40 ספורט", שנת 1952
"אוסטין A40 ספורט"
"אוסטין A40 ספורט", שנת 1952 - מבט לתוך הרכב
"אוסטין A40 ספורט", שנת 1952 - מבט למנוע
ראו גם

אוסטין A40 דבון
אוסטין A40 קאנטרימן
אוסטין A40 סמרסט
אוסטין A30
אוסטין A40 פארינה
אוסטין 12
הערות שוליים

↑  "אוסטין A40 ספורט" austinworks.com/contact
↑  "אוסטין A40 ספורט" - מפרט ומידות carfolio.com/specifications
↑  "אוסטין A40 ספורט" austinmemories.com/styled-33/styled-37
↑  "אוסטין A40 ספורט" austinmemories.co.uk
↑  "אוסטין A40 ספורט" classics.honestjohn.co.uk/reviews/austin/a40-sports
אבון

ערך זה עוסק בפייטן יהודי-ספרדי במאה ה-11. אם התכוונתם למשמעות אחרת, ראו .
אַבּוּן היה משורר ופייטן עברי, שחי ופעל בקרב יהדות ספרד במאה ה-11.
שירתו

סליחות ופיוטים שחיבר אבון נמצאו במחזור אביניון. שמואל דוד לוצאטו פרסם אחד מהם המתחיל במילים: "עז אל מעידים הכל באימה" בכרם חמד (ח"ד עמ' 31).
רבי משה אבן עזרא, מגדולי המשוררים היהודים בכל הזמנים, ספד לו בדיוואן שלו כאחרון המשוררים הגדולים, וחתם את שירו:
לא אחזה אור אחרי אבון / כי אם יקרות, אור וקפאון
זיהוי אפשרי

יהודה אלחריזי (תחכמוני שער ג') מזכיר משורר בשם אבון שחי לפני שמואל הנגיד. אם מדובר באותו אדם, יש להקדים את זמן פעילותו בכמאה שנים, אך ש"י פין הניח שמדובר בשני אנשים שונים.
לאופולד צונץ שיער שהוא רבי אבון ב"ר שאול שהזכיר הראב"ד השני בעל ספר האשכול בשם החסיד ר' אבון ממיורקה.
הערות שוליים

↑  פין, כנסת ישראל, להלן "קישורים חיצוניים".
אבון (עיר)

אבון (בהונגרית: Abony) היא עיר במחוז פשט שבהונגריה.
הכפר אבון הוקם ככל הנראה במאה ה-13. תיעוד כתוב לקיומו של הכפר ולבעלות מקומית עליו קיים מהמאה ה-15. במאה ה-16, עם פלישת העות'מאנים, נפל הכפר תחת שטחי שליטתם ונהרס כמעט לחלוטין. בתחילת המאה ה-18 גדלה אוכלוסיית הכפר והוא הוכר כעיר. ליד העיר התחולל אחד הקרבות במלחמת העצמאות ההונגרית של 1848.
בעיר נמצאים מוזיאון עממי, טירה, בית כנסת, כנסייה קתולית, כנסייה פרוטסטנטית ומאוזוליאום של נכבדים מקומיים.
הקהילה היהודית

אזכור ראשון של יהודים באבון קיים מהמחצית הראשונה של המאה ה-18. בית הכנסת הוקם ב-1756,
וב-1788 נוסד בית הספר היהודי. ב-1840 נמנו ביישוב 912 יהודים אך מאז מספרים הלך והתמעט. בינואר 1941 היו בעיר 315 יהודים, רובם נאולוגים. הצבא הגרמני כבש את הונגריה ב-19 במרץ 1944. במאי הוצאה פקודה להקים גטאות במחוז, ובגטו אבון רוכזו יהודי העיר ויהודי הנפה. ביוני גורשו יהודי הגטו בשני טרנספורטים שיצאו לאושוויץ.
| שנה | כמות יהודים | כלל האוכלוסייה |
| --- | --- | --- |
| 1840 | 912 |  |
| 1880 | 834 | 11,186 |
| 1910 | 626 |  |
| 1920 | 584 |  |
| 1930 | 431 |  |
| 1941 | 315 | 15,299 |
ילידי המקום

דוד הרץ ( 1844 - בודפשט, 7 ביולי 1931) היה צייר הונגרי-יהודי, מורה לציור, מנהל בית ספר. אביו של השופט והיסטוריון הספרות בודוג האלמי.
אימרה ואלקו, מקודם ויינפלד (בהונגרית: Valkó Imre; אבון, 1 בספטמבר 1902 – בוסטון, ארצות הברית, 2 במרץ 1975) היה כימאי קולואידי (כימיה פיזיקלית), כימאי טקסטיל יהודי-הונגרי. הוא אחיהם הגדול של אישטוואן פאל ואלקו מהנדס מכונות ושל איבאן פטר ואלקו פיזיקאי ומהנדס חשמל.
דיולה האי (שמו הבדוי: סטפן פאבר) (בהונגרית: Háy Gyula; אבון, 5 במאי 1900 – אסקונה, שווייץ, 7 במאי 1975) היה סופר, מחזאי, מתרגם, תסריטאי יהודי-הונגרי זוכה פרס קושוט (1951). הוא אחיו של הצייר קארוי לאסלו האי (1907-1961).
קארוי לאסלו האי (בהונגרית: Háy Károly László; אבון, 27 באפריל 1907 – בודפשט, 22 בינואר 1961) היה צייר, גרפיקאי, מעצב תפאורה, סופר אמנות יהודי-הונגרי פרופסור באוניברסיטה, זוכה פרס מיהאי מונקאצ'י (1960), אחיו הצעיר של הסופר דיולה האי (1900–1975).